ECF แจ้งขยายเวลาตรวจสอบ “โซลาร์ฟาร์มลำปาง” กำลังผลิต 1 MW เป็น 30 พ.ย.62
ECF แจ้งขยายเวลาตรวจสอบ “โซลาร์ฟาร์มลำปาง” กำลังผลิต 1 MW เป็น 30 พ.ย.62
ECF แจ้งขยายเวลาตรวจสอบ “โซลาร์ฟาร์มลำปาง” กำลังผลิต 1 MW เป็น 30 พ.ย.62
14 มิ.ย. 2562

บริษัท อีสต์โคสท์เฟอร์นิเทค จำกัด (มหาชน) หรือ ECF เปิดเผยว่า ตามที่บริษัท และบริษัท ซีอาร์ โซลาร์ จำกัด (CRS) ได้เข้าลงนามในบันทึกความเข้าใจระหว่างกัน เมื่อวันที่ 22 ธันวาคม 2560 (บันทึกความเข้าใจ) เพื่อเข้าทำการศึกษาความเป็นไปได้ในการลงทุนในโครงการโรงไฟฟ้าพลังงานแสงอาทิตย์ของ CRS ขนาด 1 เมกะวัตต์ (MW) ตั้งอยู่ที่ อำเภอเถิน จังหวัดลำปาง และได้มีการเข้าทำบันทึกแก้ไขเพิ่มเติมครั้งที่ 2 ลงวันที่ 21 สิงหาคม 2561 เพื่อขยายระยะเวลาการตรวจสอบสถานะของกิจการไปเป็นภายในวันที่ 28 กุมภาพันธ์ 2562 และขยายระยะเวลาเข้าทำสัญญาซื้อขายกิจการไปเป็นภายในวันที่ 31 มีนาคม 2562 แล้วนั้น
ทั้งนี้ เนื่องจาก บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ได้จดทะเบียนเปลี่ยนแปลงคณะกรรมการบริษัททั้งชุดในวันที่ 8 มีนาคม 2562 ที่ผ่านมา บริษัทจึงได้ทำการติดต่อประสานงานไปที่คณะกรรมการชุดใหม่ดังกล่าวของ IFEC เพื่อขอหารือถึงการดำเนินการตามบันทึกความเข้าใจในขั้นตอนต่อไป
ขณะที่ต่อมา IFEC ภายใต้คณะกรรมการชุดใหม่ได้มีหนังสือ ฉบับลงวันที่ 5 เมษายน 2562 เรื่องขอแจ้งขั้นตอนการตรวจสอบเกี่ยวกับธุรกรรมระหว่าง IFEC และ ECF แจ้งต่อบริษัทว่า คณะกรรมการ IFEC อยู่ในระหว่างรับมอบงานและเอกสารสำคัญ รวมทั้งตรวจสอบข้อมูลการทำธุรกรรมในอดีตทั้งหมด รวมถึงรายการระหว่างบริษัท และ IFEC ด้วย ซึ่งยังไม่แล้วเสร็จและจำเป็นต้องใช้เวลาอีกระยะหนึ่ง
เนื่องด้วยมีความจำเป็นต้องรอให้คณะกรรมการ IFEC ชุดใหม่ดำเนินการรับมอบงานและเอกสารสำคัญ และตรวจสอบข้อมูลการทำธุรกรรมในอดีตทั้งหมดให้แล้วเสร็จเสียก่อน ในการนี้บริษัทจึงได้ตกลงขยายระยะเวลาการตรวจสอบสถานะกิจการออกไปเป็นภายในวันที่ 30 พฤศจิกายน 2562 และขยายระยะเวลาการเข้าทำสัญญาซื้อขายกิจการออกไปเป็นภายในวันที่ 31 ธันวาคม 2562 รวมทั้งขยายระยะเวลาถึงกำหนดชำระตามสัญญากู้ยืมเงิน ฉบับลงวันที่ 26 ธันวาคม 2559 ออกไปจนถึงวันที่ 31 ธันวาคม 2562